Românul Benny Adegbuyi a câștigat meciul anului în kickboxing: L-a făcut KO pe Badr Hari.
Românul Benny Adegbuyi a câștigat meciul anului în kickboxing: l-a făcut KO pe Badr Hari. Meciul anului în kickboxing a avut loc sâmbătă, în Olanda, în cadrul Galei Glory 76. I-a avut în prim-plan pe românul Benny Adegbuyi, care se luptă cu legendarul Badr Hari.
Benny Adegbuyi a câștigat lupta la categoria grea prin KO. Badr Hari a pierdut meciul.Benny Adegbuyi a scris pe Facebook despre victoria sa: "Ce noapte! E un moment la care am visat încă de acum 10 ani, când am urcat pentru prima dată în ring. Au fost mii de ore de antrenament, accidentări, sacrificii". Meciul anului în kickboxing, între românul Benny Adegbuyi și legendarul Badr HariLa cea mai spectaculoasă categorie a tuturor timpurilor – cea a greilor – se înfruntă, sâmbătă seara, legendarul Badr Hari şi românul Benny Adegbuyi.Miza confruntării este obţinerea biletului de challenger pentru titlul mondial. Practic este o luptă între numerele 2 – Benny Adegbuyi, şi 3 – Badr Hari, în topul mondial.Benny revine în confruntările din Glory dupa o victorie împotriva lui D’Angelo Marshall, precedată de înfrangerea în faţa lui Jamal Ben Saddik, în finala piramidei de 8 din cadrul turneului Glory 62, finală în care s-a calificat în aceeaşi seara cu două victorii împotriva lui Arkadiusz Wrzosek si Jahfarr Wilnis.Palmaresul general în kickboxing al lui Adegbuyi este 34-6-0 (19 victorii prin KO).În schimb marocanul Badr Hari este în postura luptătorului legendar dornic de răzbunare, deoarece a pierdut ultimele trei meciuri, două în faţa campionului Rico Verhoeven si unul în favoarea lui Hesdy Gerges.De altfel, el este recent cooptat în Glory, având la activ doar cele 2 meciuri pierdute cu Verhoeven. În schimb are în spate un trecut glorios în K1, palmaresul său fiind mult mai impresionant: 106-14-0 (92 victorii prin KO).Meciul a fost anunţat la jumătatea anului, însă în contextul pandemiei a suferit mai multe amânări.Glory 76 e accesibil în sistem pay-per-view şi se desfăşoară de data aceasta fără spectatori, ceea ce e considerat de Benny Adegbuyi un avantaj în favoarea lui, deoarece Badr Hari are de fiecare dată suporteri mulţi şi gălăgioşi.